#####  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 71. schôdza

558

**U z n e s e n i e**

 **Ústavnoprávneho výboru Národnej rady Slovenskej republiky**

 **z 27. januára 2009**

 **Ústavnoprávny výbor Národnej rady Slovenskej republiky**

 prerokoval návrh poslancov Národnej rady Slovenskej republiky Rudolfa Pučíka, Jána Richtera a Jána Kovarčíka na vydanie zákona, ktorým sa dopĺňa zákon č. 372/1990 Zb. o priestupkoch v znení neskorších predpisov (tlač 850) a

 **A. s ú h l a s í**

 s návrhom poslancov Národnej rady Slovenskej republiky Rudolfa Pučíka, Jána Richtera a Jána Kovarčíka na vydanie zákona, ktorým sa dopĺňa zákon č. 372/1990 Zb. o priestupkoch v znení neskorších predpisov (tlač 850);

# B. o d p o r ú č a

 Národnej rade Slovenskej republiky

 návrh poslancov Národnej rady Slovenskej republiky Rudolfa Pučíka, Jána Richtera a Jána Kovarčíka na vydanie zákona, ktorým sa dopĺňa zákon č. 372/1990 Zb. o priestupkoch v znení neskorších predpisov (tlač 850) **schváliť** s touto zmenou:

K čl. II

 Slová „1. marca“ sa nahrádzajú slovami „1. apríla“.

Vychádzajúc z predpokladaného termínu schválenia predloženého návrhu zákona, je potrebné deň jeho účinnosti stanoviť tak, aby zohľadnil aj lehoty stanovené na jeho podpísanie a vyhlásenie v zbierke zákonov.

####  C. u k l a d á

 predsedovi výboru

 predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre verejnú správu a regionálny rozvoj.

 Peter Miššík podpredseda výboru

overovatelia výboru:

Gábor Gál

Jana Laššáková